Οάννης

Ο Οάννης (ή Ωάννης ή Οάννες) ήταν μια μυθική μορφή, μισός άνθρωπος και μισός ψάρι, με ανθρώπινη φωνή και πολλές γνώσεις για την Αρχιτεκτονική, την καλλιέργεια της γης και γενικά όλες τις τέχνες κι επιστήμες.

Ιστορικές κ.α. αναφορές
Ο Βηρωσός γράφει τον 3ο αιώνα π.Χ. στα Βαβυλωνιακά ότι σύμφωνα με τα βαβυλωνιακά αρχεία, ο Οάννης είχε σώμα ψαριού και κατοικούσε στον Περσικό κόλπο. Την ημέρα έβγαινε από το νερό και δίδασκε τους ανθρώπους τη γραφή, τις τέχνες και τις διάφορες επιστήμες χωρίς να τρώει, ενώ τη νύχτα ξαναγύριζε μέσα στη θάλασσα. Στην Κόλαση του Δάντη ταυτίζεται με τον σημιτικό θεό Δαγών, όμως οι σύγχρονοι ερευνητές απορρίπτουν αυτή την ταύτιση.

Η προέλευση του ονόματος

Παλιότερα εθεωρείτο ότι το όνομα "Οάννης" προερχόταν από αυτό του αρχαίου βαβυλωνιακού θεού Έα.Archibald H. Sayce, The Hibbert Lectures, 1887. Lectures on the Origin and Growth of Religion as illustrated by the Religion of the Ancient Babylonians, Wiliams & Norgate, London, 1897 Πια έχει γίνει γνωστό ότι είναι η εξελληνισμένη μορφή του βαβυλωνιακού "Ουάννα" (Uanna) ή "Ουάν" (Uan), ενός ονόματος που χρησιμοποιήθηκε σε κείμενα της βιβλιοθήκης του Ασουρμπανιπάλ για να δηλώσει τη μυθική μορφή του Αντάπα.Stephanie Dalley, Myths from Mesopotamia, Oxford World's Classics, 1989K. van der Toorn, Bob Becking, Pieter Willem van der Horst: Dictionary of deities and demons in the Bible Edition 2, revised, B. Eerdmans Publishing, 1999 Ο Αντάπα ήταν ο πρώτος από τους προκατακλυσμιαίους απκάλλου της Μεσοποταμίας, θνητός γιος του βαβυλωνιακού θεού Έα. Ο Έα, σοφός θεός της πόλης Εριντού, είχε στείλει αυτούς τους επτά σοφούς για να διδάξουν στους ανθρώπους τις επιστήμες, ενώ ο Αντάπα δίδαξε πώς πρέπει να γίνονται σωστά οι θρησκευτικές τελετές ως ιερέας του ναού Ε'Απσού στην Εριντού.Dalley, Stephanie (2008), "Myths from Mesopotamia: Creation, the Flood, Gilgemesh, and Others" (Oxford World's Classics), σελ. 182

Σύγχρονες ερμηνείες
Στη σημερινή εποχή ο Οάννης θεωρείται από κάποιους υπαρκτό ον με εξωγήινη προέλευση.Βλ. Shklovskiĭ, I. S., and Carl Sagan. 1966. Intelligent life in the universe. San Francisco: Holden-Day, σελ. 461"Οάννες: Οι ψαράνθρωποι – εξωγήινοι θεοί των Σουμερίων"
Παραπομπές

Το λήμμα βασίζεται στο λήμμα Adapa της αγγλικής Βικιπαίδεια, έκδοση 737529528

Κατηγορία:Σουμεριακή μυθολογία